
Қосымша
«Суды үнемде – болашақ үшін сақта!» бірыңғай республикалық 
экологиялық сағатты өткізу туралы

Қазақстан Республикасының Су ресурстары және ирригация министрлігі (бұдан әрі – Министрлік) Қазақстан Республикасының Оқу-ағарту министрлігімен бірлесіп, Мемлекет басшысының 2025 жылғы 8 қыркүйекте Қазақстан халқына Жолдауында айтылған тапсырмасын орындау, сондай-ақ «Адал азамат» бірыңғай тәрбие бағдарламасын іске асыру шеңберінде балалар мен жастар арасында суды ұқыпты және ұтымды тұтыну мәдениетін қалыптастыру жұмыстарын жүргізуде.
Осыған байланысты 2026 жылғы 9 қарашада Қазақстан Республикасының барлық өңірлерінде мектепке дейінгі білім беру ұйымдарының тәрбиеленушілерінің, жалпы білім беретін мектептердің оқушыларының және техникалық және кәсіптік білім беру ұйымдарының студенттерінің қатысуымен «Суды үнемде – болашақ үшін сақта!» тақырыбындағы бірыңғай республикалық экологиялық сағатты өткізу жоспарланып отыр.
Экологиялық сағаттың ерекшелігі – Астана қаласының № 37 мектебінің 9–11 сынып оқушылары мен колледж студенттері үшін Қазақстан Республикасындағы Швейцария Конфедерациясының Төтенше және Өкілетті Елшісі ханым Кристина Хонеггердің қатысуымен «Компасыммен әңгіме» республикалық онлайн-кездесу өткізу. Экологиялық сағаттың ашық онлайн-платформасына YouTube арқылы еркін қосылуға болады; қатысушыларға сілтеме жіберіледі.
Тақырыптық экологиялық сағаттарды өткізу үшін білім беру ұйымдарында пайдалануға ҚР Ағартудың Ұлттық білім академиясының мақұлдауын алған «Су саңдығы» білім беру және әдістемелік ресурсының материалдарын пайдалану ұсынылады. Ресурсқа сілтеме: https://tamshy.iac-su.kz/
Жоғарыда баяндалғанның негізінде Министрлік Сізден ауқымды іс-шараны өткізуге келесі бөліктерде қолдау көрсетуді сұрайды:
· 09.11.2026 бірыңғай экологиялық сағатты барлық ведомстволық бағыныстағы мектепке дейінгі, орта, техникалық және кәсіптік білім беру ұйымдарында білім алушылардың жас ерекшеліктерін ескере отырып өткізуді ұйымдастыру;
· Астана қаласының № 37 мектебінің 9–11 сынып оқушыларының және колледж студенттерінің Швейцария Конфедерациясының Елшісімен республикалық онлайн-кездесуге YouTube-трансляциясы арқылы қатысуын ұйымдастыру;
· мектептерді және басқа да білім беру ұйымдарын «Су саңдығы» цифрлық ресурсының экологиялық сағаттарын мемлекеттік және орыс тілдерінде өткізу үшін қолжетімділігі туралы хабардар ету;
· онлайн-трансляцияға үздіксіз қосылуды қамтамасыз ету үшін оқу орындарының техникалық базасын және ұйымдастырушылық іс-шараларын дайындау;
· суды үнемдеу мәдениетін қалыптастырудағы оқытушылардың үздік білім беру тәжірибелері мен оқушылардың жетістіктерін көрсете отырып, экологиялық сағаттарды медиалық қолдауды қамтамасыз ету;
· өткізілген іс-шаралар бойынша тартылған қатысушылар мен аудитория қамтуын көрсете отырып, есептік деректерді жинау.
Есеп үлгісі
«Суды үнемде – болашақ үшін сақта!» бірыңғай республикалық
экологиялық сағаты

Ескерту: есепте нақты өткізілген іс-шараларды көрсету.





